Latvijas Universitātes Ģeogrāfijas un Zemes zinātņu fakultāte

**Latvijas Universitātes Ģeogrāfijas un Zemes zinātņu fakultāte** bija viena no Latvijas Universitātes (LU) fakultātēm. Tās absolventi ieguva bakalaura, maģistra vai doktora grādu dabas zinātnēs ar specializāciju ģeogrāfijā, ģeoloģijā vai vides zinātnē, kā arī akadēmisko bakalaura grādu kultūrvides mantojuma izpētē un aizsardzībā, profesionālo bakalaura grādu ģeoinformātikā un profesionālo maģistra grādu telpiskās attīstības plānošanā. Kopš 2015. gada fakultāte atradās LU Dabaszinātņu akadēmiskajā centrā Jelgavas ielā 1, Torņakalnā, Rīgā (līdz tam ilgstoši bijusi Alberta ielā 10).

**Ģeogrāfijas fakultāte** Latvijas Valsts universitātē tika izveidota 1944. gadā, atdaloties no agrākās Matemātikas un dabaszinātņu fakultātes. 1949. gadā apvienojot divas fakultātes izveidoja **Ģeogrāfijas un ģeoloģijas fakultāti**, taču no 1952. gada, kad slēdza fakultātes Ģeoloģijas nodaļu, līdz 1989. gadam, kad to atjaunoja, Latvijā ģeologi netika sagatavoti. 1995. gadā fakultāte ieguva savu tagadējo nosaukumu.

Ģeogrāfijas studiju procesā nozīmīga vieta visos laikos ir bijusi lauku praksēm gan prakšu bāzē Lodes muižā (agrāk arī citās vietās), gan tālajām praksēm ārvalstīs. Neoficiālo ģeogrāfu brālību dēvē par "Ģeogrāfu mafiju", fakultātē ir virkne ilggadīgu tradīciju, starp kurām īpaši izceļas pavasara un rudens laivu braucieni jeb "ģeoralliji".

Fakultātes reputāciju 2023. gadā negatīvi ietekmēja studentu darbu plaģiāta gadījumi no mācībspēku puses, kā arī krimināllieta par iespējamu Eiropas fondu līdzekļu izkrāpšanu.

2024. gadā Ģeogrāfijas un Zemes zinātņu fakultāte tika apvienota ar Datorikas fakultāti un Fizikas, matemātikas un optometrijas fakultāti, izveidojot Eksakto zinātņu un tehnoloģiju fakultāti.

## Struktūrvienības
* Ģeogrāfijas nodaļa
** Cilvēka ģeogrāfijas katedra
** Dabas ģeogrāfijas katedra
** Ģeomorfoloģijas un ģeomātikas katedra
* Ģeoloģijas nodaļa
** Pamatiežu ģeoloģijas katedra
** Lietišķās ģeoloģijas katedra
* Vides zinātnes nodaļa
** Vides aizsardzības katedra
** Lietišķās vides zinātnes katedra
* Egila Birznieka Jauno ģeogrāfu skola

## Dekāni
* Ģederts Ramans (1944—1947)
* Indriķis Saule-Sleinis (1947—1949)
* Verners Melnalksnis (1949—1950)
* Kārlis Spriņģis (1950—1951)
* Aleksandrs Jaunputniņš (1951—1955)
* Kamils Ramans (1955—1961)
* Valija Klane (1961—1964)
* Gunārs Berklavs (1964—1969)
* Guntis Eberhards (1969—1973)
* Renāte Āva (1973—1980)
* Jānis Štrauhmanis (1980—1985)
* Jāzeps Jankevics (1988—1994)
* Vitālijs Zelčs (1994—1997)
* Māris Kļaviņš (1997—2006)
* Oļģerts Nikodemus (2007—2016)
* Zaiga Krišjāne (2016—2024)

## Ievērojami absolventi
* Katrīna Amerika — šahiste (dzimusi 1991)
* Ilgvars Ābols — demogrāfs, augstskolas pasniedzējs (dzimis 1965)
* Ojārs Āboltiņš — ģeologs, ģeomorfologs, augstskolas pasniedzējs (1936—2023)
* Dzintars Ābiķis — pedagogs, politiķis, Saeimas deputāts (dzimis 1952)
* Aldis Adamovičs — pedagogs, politiķis, Preiļu novada domes priekšsēdētājs, Saeimas deputāts (dzimis 1970)
* Arvils Ašeradens — žurnālists, politiķis, Saeimas deputāts (dzimis 1962)
* Neils Balgalis — pilsētplānotājs, uzņēmējs
* Inga Bērziņa — pedagoģe, politiķe, Kuldīgas novada domes priekšsēdētāja, Saeimas deputāte (dzimusi 1963)
* Egils Birznieks — ģeogrāfs, pedagogs, augstskolas pasniedzējs (1950—1996)
* Imants Blaus — ekonomists, kolekcionārs un šaha vēsturnieks (1933—1997)
* Toms Bricis — žurnālists, meteorologs (dzimis 1986)
* Normunds Broks — pedagogs, politiķis, bijušais īpašu uzdevumu ministrs ES līdzekļu apguves lietās (dzimis 1960)
* Jānis Butāns — politiķis, Saeimas deputāts (dzimis 1978)
* Edmunds Cepurītis — vides eksperts, politiķis, Saeimas deputāts (dzimis 1991)
* Igors Danilāns — ģeologs, augstskolas pasniedzējs (1928—2007)
* Andrejs Dripe — rakstnieks, publicists (1929—2013)
* Olga Freiberga — deju ansambļa "Dzintariņš" mākslinieciskā vadītāja (dzimusi 1947)
* Edavārdi (īstajā vārdā Eduards Gorbunovs) — reperis (dzimis 1991)
* Dzintra Grundmane — basketboliste, Latvijas Sporta muzeja direktore, augstskolas pasniedzēja (1944—2024)
*Andris Klepers — tūrisma pētnieks, augstskolas pasniedzējs, politiķis (dzimis 1978)
* Valija Klane — ģeogrāfe, augstskolas pasniedzēja (dzimusi 1922)
* Ādolfs Krauklis — ģeogrāfs, augstskolas pasniedzējs (1937—2006)
* Artūrs Kodoliņš — pilsētplānotājs, ekonomists, finansists, politiķis (dzimis 1948)
* Dzintris Kolāts — žurnālists, bijušais Latvijas Radio ģenerāldirektors (dzimis 1959)
* Viesturs Koziols — uzņēmējs, sporta funkcionārs, Latvijas Hokeja federācijas viceprezidents un ģenerālsekretārs (dzimis 1963)
* Zaiga Krišjāne — cilvēkģeogrāfe, augstskolas pasniedzēja, fakultātes dekāne (dzimusi 1963)
* Sandra Kropa — žurnāliste (dzimusi 1984)
* Edgars Kronbergs — vides speciālists, uzņēmējs, politiķis, Saeimas deputāts (dzimis 1983)
* Māris Laiviņš — dabas ģeogrāfs, mežu pētnieks, augstskolas pasniedzējs (dzimis 1942)
* Georgs Lansmanis — uzņēmējs (1958—2010)
* Arturs Lielais — rakstnieks un tulkotājs (1920—1980)
* Ilmārs Mežs — demogrāfs (dzimis 1965)
* Juris Paiders — ekonomģeogrāfs, augstskolas pasniedzējs, žurnālists, komentētājs (dzimis 1963)
* Justīne Panteļējeva — pilsētplānotāja un politiķe (dzimusi 1993) 
* Romualds Pipars — kinooperators un režisors (dzimis 1952)
* Kamils Ramans — ģeogrāfs, augstskolas pasniedzējs (1917—2004)
* Teika Rudovica — ģeogrāfijas skolotāja, mācību grāmatu autore (dzimusi 1939)
* Andris Rupais — sporta žurnālists, aktieris, sporta organizētājs (dzimis 1971)
* Anna Seile — vides zinātniece, politiķe, Saeimas deputāte (1939—2019)
* Guntars Seilis — tūrisma darbinieks (dzimis 1965)
* Ivars Strautnieks — ģeogrāfs, ģeologs, augstskolas pasniedzējs (dzimis 1962)
* Pēteris Šķiņķis — augstskolas pasniedzējs, telpiskās plānošanas speciālists (dzimis 1961)
* Sabīne Šņepste — juriste, uzņēmēja, Daugavpils pilsētas izpilddirektore (dzimusi 1985)
* Valdis Šteins — ģeogrāfs, augstskolas pasniedzējs, politiķis (dzimis 1948)
* Jānis Turlajs — ekonomģeogrāfs, kartogrāfs, uzņēmējs, pašvaldību politiķis (dzimis 1965)
* Maija Ušča — basģitāriste un pētniece
* Andris Vilks — ekonomists, politiķis, finanšu ministrs (dzimis 1963)
* Vitālijs Zelčs — ģeogrāfs, ģeologs, augstskolas pasniedzējs (dzimis 1952)
* Jānis Znotiņš — režisors un aktieris (dzimis 1983)

## Ievērojami studenti
* Inga Alsiņa-Lasmane — aktrise (studējusi 1998—2000; dzimusi 1979)
* Zane Eglīte — basketboliste (dzimusi 1984)
* Lauris Lizbovskis — sporta žurnālists, politiķis, Saeimas deputāts (dzimis 1973)
* Zigurds Neimanis — aktieris un režisors (dzimis 1947)

## Skatīt arī
* Latvijas Universitāte
* Lodes muiža

## Atsauces

## Ārējās saites
* Ģeogrāfijas un Zemes zinātņu fakultātes sadaļa LU portālā
* SARAKSTS.pdf LU ĢZZF absolventu saraksts